​परवेज़ अख्तर/सिवान:- जिले के आंदर-रघुनाथपुर मुख्य मार्ग पर शुक्रवार को फिरोजपुर गांव के समीप तेज रफ्तार से आ रही दो बाइक की जोरदार टक्कर में एक युवक की मौत घटनास्थल हो गई जबकि बाइक पर पीछे बैठा दूसरा युवक गंभीर रूप से घायल हो गया। आनन फानन में स्थानीय लोगों ने घायल को इलाज के लिए सदर अस्पताल भेजा और इसकी सूचना स्थानीय थाना को दी। वहीं मौके पर पहुंच कर पुलिस ने मृतक के शव को कब्जे में लेकर पोस्टमार्टम के लिए सदर अस्पताल भेज दिया। मृतक जीरादेई थाना क्षेत्र के फुलवरिया तितरा निवासी रंजीत चौहान बताया जाता है। जबकि पीछे बैठे शर्मा चौहान का स्थानीय पीएचसी में इलाज चल रहा है। वहीं घटना के बाद टक्कर मारने वाला बाइक चालक मौके से बाइक सहित फरार हो गया। मिली जानकारी के अनुसार रंजीत चौहान और शर्मा चौहान शुक्रवार को रघुनाथपुर के अभिमनवा से अपने घर जा रहे थे। तभी फिरोजपुर के पास सामने आ रहे एक बाइक चालक ने सीधी टक्कर मार दी। इस टक्कर में रंजीत की मौत घटना स्थल पर हो गई। टक्कर की आवाज सुनकर आसपास के लोग जैसे वहां पहुंचे तब तक एक बाइक चालक अपनी गाड़ी लेकर फरार हो चुका था। टक्कर इतनी जोरदार थी कि मौके पर ही रंजीत शर्मा की मौत हो गई थी। यह देख स्थानीय लोगों ने आंदर थाना को सूचना दी। सूचना पाकर मौके पर पहुंची पुलिस ने मृतक के शव को कब्जे में लेकर पोस्टमार्टम के लिए सदर अस्पताल भेज दिया। जबकि घायल का इलाज स्थानीय अस्पताल में ही चल रहा था। इधर मौत की सूचना मिलते ही परिवार में कोहराम मच गया। रंजीत की मां और उसके पिता का रो रो कर बुरा हाल था। वहीं पुलिस ने मौके से क्षतिग्रस्त बाइक को जब्त कर लिया था।​